Satala

Satala (in armenio antique: Սատաղ, "Satał") esseva un
citate del region de Cappadocia in
le actual Turchia. De accordo con le geographos antique,
illo esseva locate in un valle circumferite de montanias, un pauc
al nord del Euphrate, ubi le strata de Trapezus a Samosata
intersecava le frontiera del Imperio Roman. Depost
illo connecteva se con Nicopolis per duo stratas. Satala
es actualmente Sadak, un village de 500 habitantes
in le provincia de Gümüşhane, formante parte del
districto de Kelkit.

Le loco debeva esser occupate jam in le annexion de Armenia Minor
per le imperator Vespasiano. Trajano visitava lo in 115 e recipeva
le homage del princes del region del Caucaso e del Euxino.
Esseva ille qui stabiliva ibi le Legio XV Apollinaris
e comenciava le construction del grande castra stativa
(campamento permanente), que esserea occupate usque le
seculo V. Le citate debeva surger circa a iste campamento.
In le epocha de Ptolemeo esseva jam importante. In 530
le persas esseva defaite ante su muralias. Justiniano I
construeva fortificationes plus forte, nonobstante illo
non impediva que Satala esserea capturate in 607-608
per le persas. Le restos del campamento ancora remane
in le zona, con fragmentos de briccas. Anque on incontra
restos de un aqueducto, un amphitheatro, e restos
del citadella byzantin de Justiniano.
On ha discoperite alcun inscriptiones latin e grec, fructo del presentia
del Christianismo in le zona. Michel Le Quien in
Oriens Christianus mentiona septe episcopos
del citate.

Referentias

"Satala",Catholic Encyclopedia, New York: Robert Appleton Company,1913.
Le contento de iste articulo incorpora material del Catholic Encyclopedia de 1913, que es in le dominio public.

Categoria:Historia

Category:Citates e burgos armenie